CELEX: 52017PC0297
Language: ro
Date: 2017-06-09
Title: Propunere de DECIZIE A CONSILIULUI de modificare a Deciziei nr. 189/2014/UE a Consiliului de autorizare a Franței să aplice o rată redusă a anumitor taxe indirecte pentru romul „tradițional” produs în Guadelupa, în Guyana Franceză, în Martinica și în Réunion și de abrogare a Deciziei 2007/659/CE

COMISIA EUROPEANĂ
            Bruxelles, 9.6.2017
            COM(2017) 297 final
            2017/0127(CNS)
            Propunere de
            DECIZIE A CONSILIULUI
            de modificare a Deciziei nr. 189/2014/UE a Consiliului de autorizare a Franței să aplice o rată redusă a anumitor taxe indirecte pentru romul „tradițional” produs în Guadelupa, în Guyana Franceză, în Martinica și în Réunion și de abrogare a Deciziei 2007/659/CE
            
               
         
         
            
               EXPUNERE DE MOTIVE
            
            
               Din 1923, romul tradițional din regiunile franceze ultraperiferice beneficiază de un regim al accizelor special pe piața din Franța metropolitană. Acest lucru reflectă o strategie de ajutor fiscal pe termen lung, fondată pe constatarea că – excluzând anii excepționali de creștere puternică – piața mondială a romului crește într-un ritm destul de regulat (+/- 3,2 %) și pe baza alinierii cantităților care beneficiază de acest regim special al accizelor la această rată a creșterii pentru a asigura pe termen lung competitivitatea sectorului romului din zahăr de trestie în regiunile franceze ultraperiferice. Odată cu crearea pieței interne și cu armonizarea accizelor în Europa, acest regim al accizelor special a fost continuat cu acordul Uniunii Europene.  Sistemul care este în vigoare în prezent și autorizează această continuare a fost introdus prin Decizia 2002/166/CE din 18 februarie 2002 de autorizare a Franței în vederea aplicării unui nivel redus al accizei pentru romul „tradițional” produs în departamentele de peste mări
                  1
                pentru a ține cont de revizuirea organizării comune a pieței în domeniul zahărului din 2001 și de eliminarea protecției vamale pentru băuturi spirtoase în 2003. În Decizia 2002/166/CE se constata și faptul că măsurile comunitare și naționale luate deja în favoarea îmbunătățirii competitivității sectorului romului din zahăr de trestie în regiunile franceze ultraperiferice nu permiteau întotdeauna, numai ele, să se atingă nivelul de competitivitate care să permită Franței să ajusteze impozitarea romului tradițional produs în departamentele franceze de peste mări. 
            
            
            
               Decizia 2002/166/CE a limitat aplicarea nivelului redus al accizei la un contingent anual de 90 000 hl de alcool pur care corespunde fluxurilor comerciale tradiționale înregistrate în ultimii ani înainte de adoptarea Deciziei, fără a lua în calcul o rată de creștere. Autorii Deciziei 2002/166/CE erau convinși că, pentru a crea un cadru juridic stabil pentru agenții economici din sectorul romului din zahăr de trestie și având în vedere duratele de amortizare a echipamentelor și a clădirilor, ar fi suficient un contingent fix anual de 90 000 hl aplicabil pentru o durată de șapte ani, de la1 ianuarie 2003 până la 31 decembrie 2009.
            
            
            
               În realitate, Consiliul a modificat deja Decizia 2002/166/CE prin Decizia 2007/659/CE
                  2
                din 9 octombrie 2007; în această Decizie, a fost introdus retroactiv un contingent anual de 108 000 hl de alcool pur aplicabil de la 1 ianuarie 2007 până la 31 decembrie 2012. Decizia 2007/659/CE constată de asemenea (considerentul 9) că sectorul romului din departamentele de peste mări a supraviețuit numai datorită pieței metropolitane, unde romul provenind din aceste regiuni beneficiază de un regim fiscal special, care permite compensarea parțială a prețului de cost ridicat.
            
            
            
               Decizia nr. 896/2011/UE
                  3
                a Consiliului din 19 decembrie 2011 a modificat Decizia 2007/659/CE, reducând cu doi ani perioada de aplicare a contingentului de 108 000 hl, până pe 31 decembrie 2010, și introducând pentru perioada dintre 1 ianuarie 2011 și 31 decembrie 2013 un contingent anual de 120 000 de hectolitri de alcool pur. 
            
            
               În Decizia nr. 896/2011/UE a Consiliului din 19 decembrie 2011 (considerentul 5), Consiliul a considerat că acest contingent care poate beneficia de un nivel al accizei inferior nivelului integral trebuie să permită o rată de creștere anuală de 3,2 % și de 4,3 % pentru anumiți ani de creștere puternică. Este evident că aceasta nu reprezintă o decizie care implică o viitoare obligație juridică din partea Consiliului și a Comisiei. Cu toate acestea, se poate observa faptul că aceste rate de creștere reprezintă de peste 25 de ani elementele economice cele mai stabile și cele mai apropiate de realitatea economică:
            
            
               „… având în vedere necesitatea susținerii competitivității romului „tradițional” produs în departamentele de peste mări pe piața metropolitană franceză, astfel încât activitatea sectorului romului din zahăr de trestie să poată continua în aceste departamente, ar trebui revizuită cantitatea de rom tradițional provenit din departamentele franceze de peste mări care poate beneficia de o rată redusă a accizei la introducerea în circuitul de consum pe piața respectivă. Prin urmare, contingentul anual de 108 000 hectolitri de alcool pur stabilit prin Decizia 2007/659/CE ar trebui să crească la 120 000 hectolitri de alcool pur, inclusiv contingentul pentru 2011, pentru asigurarea continuității, având în vedere creșterea prevăzută pentru anul respectiv. O astfel de creștere permite acoperirea unei creșteri anuale cu 4,3%, adică ceva mai mult decât creșterea de 3,2% constatată în perioada 2007-2010.”
            
            
               Decizia nr. 189/2014/UE
                  4
                abrogă și înlocuiește Decizia nr. 896/2011/UE plafonând contingentul anual la 120 000 pentru perioada cuprinsă între 1 ianuarie 2010 și 31 decembrie 2020. Contingentul fixat prin Decizia nr. 189/2014/UE nu reflectă pe deplin ratele de creștere preconizate în Decizia nr. 896/2011/UE. Pe lângă fixarea contingentului la un nivel anual de 120 000 de hectolitri de alcool pur (hap) pe o perioadă lungă, de 10 ani, a crescut decalajul dintre ratele de creștere preconizate de Consiliu în 2011 și contingentele disponibile.
            
            
            
                     
                        Anul
                     
                  
                  
                     
                        Rata de creștere preconizată
                     
                  
                  
                     
                        Necesarul la sfârșit de an în funcție de rata preconizată (hap)
                     
                  
                  
                     
                        Contingentul disponibil (hap)
                     
                  
                  
                     
                        Decizia CE/UE
                     
                  
               
                     
                        2002
                     
                  
                  
                     
                        0 %
                     
                  
                  
                     
                        90 000
                     
                  
                  
                     
                  
                  
                     
                        2002/166
                     
                  
               
                     
                        2003
                     
                  
                  
                     
                        3,2 %
                     
                  
                  
                     
                        92 880
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2004
                     
                  
                  
                     
                        3,2 %
                     
                  
                  
                     
                        95 852
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2005
                     
                  
                  
                     
                        3,2 %
                     
                  
                  
                     
                        98 919
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2006
                     
                  
                  
                     
                        3,2 %
                     
                  
                  
                     
                        102 084
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2007
                     
                  
                  
                     
                        3,2 %
                     
                  
                  
                     
                        105 351
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2008
                     
                  
                  
                     
                        3,2 %
                     
                  
                  
                     
                        108 722
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2009
                     
                  
                  
                     
                        3,2 %
                     
                  
                  
                     
                        112 201
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2010
                     
                  
                  
                     
                        3,2 %
                     
                  
                  
                     
                        117 025
                     
                  
                  
                     
                        108 000
                     
                     
                        108 000
                     
                  
                  
                     
                        2007/659
                     
                     
                        2011/896
                     
                  
               
                     
                        2011
                     
                  
                  
                     
                        4,3 %
                     
                  
                  
                     
                        122 057
                     
                  
                  
                     
                        108 000
                     
                     
                        120 000
                     
                  
                  
                     
                        2007/659
                     
                     
                        2011/896
                     
                  
               
                     
                        2012
                     
                  
                  
                     
                        4,3 %
                     
                  
                  
                     
                        127 306
                     
                  
                  
                     
                        108 000
                     
                     
                        120 000
                     
                     
                        120 000
                     
                  
                  
                     
                        2007/659
                     
                     
                        2011/896
                     
                     
                        189/2014
                     
                  
               
                     
                        2013
                     
                  
                  
                     
                        4,3 %
                     
                  
                  
                     
                        131 379
                     
                  
                  
                     
                        120 000
                     
                     
                        120 000
                     
                  
                  
                     
                        2011/896
                     
                     
                        189/2014
                     
                  
               
                     
                        2014
                     
                  
                  
                     
                        3,2 %
                     
                  
                  
                     
                        135 583
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2015
                     
                  
                  
                     
                        3,2 %
                     
                  
                  
                     
                        139 922
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2016
                     
                  
                  
                     
                        3,2 %
                     
                  
                  
                     
                        144 400
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2017
                     
                  
                  
                     
                        3,2 %
                     
                  
                  
                     
                        149 020
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2018
                     
                  
                  
                     
                        3,2 %
                     
                  
                  
                     
                        153 789
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2019
                     
                  
                  
                     
                        3,2 %
                     
                  
                  
                     
                        158 710
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2020
                     
                  
                  
                     
                        3,2 %
                     
                  
                  
                     
                        163 789
                     
                  
                  
                     
                        120 000
                     
                  
                  
                     
                        189/2014
                     
                  
               
               Rezultatul este acela că producătorii de rom tradițional nu au putut beneficia de un acces suficient la piața din Franța metropolitană. Ratele de creștere preconizate permiteau un contingent de 144 400 hap la sfârșitul lui 2016, în timp ce contingentul era limitat la 120 000 hap. Din acest motiv, majorarea retroactivă a contingentului pentru 2016 la 144 000 hap reprezintă o recuperare a decalajului care vizează alinierea contingentului la ratele de creștere preconizate deja de Consiliu.
            
            
               Urgența acestei majorări este evidentă: contingentul de 120 000 hap pentru 2016 a fost epuizat înainte de sfârșitul anului 2016 și, fără o majorare retroactivă a acestui contingent începând de la 1 ianuarie 2016, prejudiciile pentru producători vor fi majore și probabil ireparabile. Relațiile dintre producătorii de rom și sectorul marii distribuții din Franța sunt reglementate de contracte anuale care prevăd un angajament asupra volumelor livrate, asupra prețului de achiziție, precum și asupra eventualelor reduceri și promoții. Expirarea contingentului generează o creștere a fiscalității a posteriori pentru cantitățile care depășesc contingentul, iar producătorii nu pot să prevadă, în momentul semnării contractelor de la începutul anului, probabilitatea unei depășiri și nici amploarea acesteia. Având în vedere că prețul de achiziție a fost fixat la începutul anului pe baza fiscalității reduse, creșterea fiscalității generată de depășirea contingentului înainte de sfârșitul anului reprezintă un risc pe care producătorii de rom trebuie să și-l asume. Acest risc a devenit realitate în 2016. Fără majorarea retroactivă a contingentului, producătorii de rom vor suferi pierderi majore pentru cantitățile care depășesc contingentul.
            
            
               În plus, dacă nu ar fi majorat contingentul, ar slăbi strategiile comerciale ale producătorilor de rom din regiunile franceze ultraperiferice pentru 2017: neavând vizibilitate asupra datei de expirare a contingentului pentru 2017, producătorii ar trebui să renunțe la furnizarea de rom pe perioada lunilor de promoție de la sfârșitul anului.
            
            
               Urgența majorării contingentului este accentuată de contextul economic: exporturile spre Uniunea Europeană de rom tradițional provenit din Guadelupa, Guyana Franceză, Martinica și Réunion au scăzut. În perioada cuprinsă între 2005 și 2011, exporturile spre Uniunea Europeană de rom tradițional provenit din aceste regiuni au crescut de la 155 559 hap în 2005 la 205 482 hap în 2011. Începând cu 2012, aceste exporturi au scăzut puternic: 189 928 hap în 2012, scădere urmată de o ușoară creștere în 2013 (190 382 hap), o scădere în 2014 (179 755 hap), urmată de o ușoară creștere în 2015 (180 482 hap). 
            
            
               Această reducere semnificativă se explică, în mare parte, prin scăderea exporturilor spre Uniunea Europeană de rom tradițional provenit din Réunion, care este cel mai mare producător de rom tradițional dintre aceste regiuni ultraperiferice. În perioada cuprinsă între 2005 și 2011, exporturile de rom tradițional provenit din Réunion au crescut de la 60 092 hap în 2005 la 87 314 hap în 2011. Începând cu 2012, aceste exporturi au scăzut puternic, ajungând la 69 491 hap în 2012, scădere urmată de o ușoară creștere în 2013 (74 702 hap), apoi o scădere la 63 240 hap în 2014 și la 58 890 hap în 2015. 
            
            
               Scăderea expedierilor de rom tradițional din aceste regiuni ultraperiferice spre Europa continentală se explică în mare parte prin pierderile de cote din piața romului ușor în Germania în beneficiul producătorilor din țări terțe. În 2008, vânzările în Germania de rom ușor provenit din regiunile ultraperiferice menționate anterior reprezentau 46 065 hap. Aceste vânzări se ridicau doar la 22 885 hap în 2014 și la 17 091 hap în 2015.
            
         
         
            
               În acest stadiu, nu se poate exclude faptul că decalajul dintre contingentele corespunzătoare ratelor de creștere preconizate de Comisie și Consiliu și contingentele autorizate în realitate a avut un impact asupra acestor evoluții. Această analiză va face obiectul următoarei revizuiri a Deciziei nr. 189/2014/UE. 
            
            
               Ar trebui, de asemenea, menționat faptul că, în Franța, consumul de rom provenit din țări terțe, inclusiv rom din ACP (Africa, Caraibe și Pacific), s-a dezvoltat mult mai bine decât consumul de rom provenit din Guadelupa, Guyana Franceză, Martinica și Réunion. Într-adevăr, în Franța, consumul total de rom provenit din țări terțe se ridica la 20 733 hap în 2013, crescând la 22 679 hap în 2014 și la 26 147 hap în 2015. Comercializarea în Franța de rom tradițional produs în aceste regiuni ultraperiferice a crescut într-o măsură mai mică în această perioadă, ridicându-se la 115 438 hap în 2013, la 119 066 hap în 2014 și la 120 000 hap în 2015.
            
            
               O analiză economică independentă efectuată de serviciile Comisiei și încheiată în iulie 2016 a ajuns la concluzia că importurile în Franța de rom tradițional provenit din Guadelupa, Guyana Franceză, Martinica și Réunion nu acoperă decât o mică parte din consumul total de alcool din Franța (între 1 și 2 %) și că, din acest motiv, existența unei rate reduse pentru rom nu poate produce denaturări ale concurenței pe piața romului în Franța. În aceste condiții, un impact al acestor importuri asupra funcționării pieței unice este și mai puțin probabil. 
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               
                  La 22 septembrie 2016, autoritățile franceze au cerut Comisiei să prezinte un proiect de adaptare tehnică a Deciziei nr. 189/2014/UE a Consiliului din 20 februarie 2014, care prevede majorarea contingentului anual de la 120 000 hap la 144 000 hap. Cererea era însoțită de un raport care justifica adaptarea cerută.
               
            
            
               •Coerența cu dispozițiile deja existente în domeniul de politică vizat
            
            
               
                  Această inițiativă corespunde priorităților determinate de directivele politice precizate la articolul 349 din Tratatul de la Lisabona. Acest articol recunoaște că situația economică și socială structurală a regiunilor ultraperiferice din care fac parte Guadelupa, Guyana Franceză, Martinica și Réunion este agravată de depărtarea acestora, de insularitate, de suprafața redusă, de relieful și clima dificile, de dependența economică a acestora de un număr redus de produse, factori a căror permanență și combinare afectează grav dezvoltarea acestor regiuni. În consecință, articolul 349 menționat mai sus prevede ca Consiliul, la propunerea Comisiei și după consultarea Parlamentului European, să adopte măsuri specifice care să vizeze, în special, stabilirea condițiilor de aplicare a tratatelor în aceste regiuni, inclusiv a politicilor comune. Obiectivul majorării contingentului este crearea și protejarea locurilor de muncă și creșterea economică și a investițiilor în sectorul zahărului de trestie și al romului. Această creștere permite aprofundarea pieței unice și o face mai accesibilă operatorilor economici stabiliți în regiunile ultraperiferice menționate, compensând dezavantajele care decurg din situația lor geografică și economică.
               
               
                  Pe lângă ajustarea contingentului, pentru viitoarea gestionare și justificare a acestora, Comisia va trebui să se bazeze pe analizele furnizate de Franța până la 31 iulie 2017 în cadrul evaluării intermediare prevăzute de Decizia nr. 189/2014/UE din 20 februarie 2014.
               
            
            
               •Coerența cu alte domenii de politică a Uniunii
            
            
               
                  În temeiul articolului 349 alineatul (3) din Tratatul privind funcționarea Uniunii Europene (Tratatul de la Lisabona), Consiliul adoptă măsurile ținând cont de caracteristicile și constrângerile specifice regiunilor ultraperiferice fără să aducă atingere integrității și coerenței ordinii juridice a Uniunii, inclusiv pieței interne și politicilor comune. Decizia nr. 189/2014/UE și parametrii pe care este fondată au fost considerați coerenți cu celelalte politici ale Uniunii. Majorarea contingentului reprezintă o adaptare retroactivă și limitată, care aduce contingentul la un nivel ce corespunde ratelor de creștere anuale preconizate de Consiliu. Ceilalți parametri ai Deciziei nr. 189/2014/UE rămân neschimbați. În aceste condiții, majorarea contingentului anual de la 120 000 hap la 144 000 hap nu poate avea un impact asupra coerenței Deciziei nr. 189/2014/UE cu celelalte politici ale Uniunii.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               
                  Articolul 349 din Tratatul de la Lisabona - Tratatul privind funcționarea Uniunii Europene (TFUE)
               
            
            
                •Subsidiaritate (în cazul competențelor neexclusive)
            
            
               
                  Numai Consiliul are autoritatea de a adopta, în temeiul articolului 349 din TFUE, măsuri specifice în favoarea regiunilor ultraperiferice în scopul adaptării aplicării tratatelor în aceste regiuni, inclusiv a politicilor comune, având în vedere existența unor handicapuri permanente care afectează situația economică și socială a regiunilor respective.
               
               
                  Prin urmare, propunerea de decizie a Consiliului respectă principiul subsidiarității.
               
            
            
               •Proporționalitate
            
            
               
                  În temeiul principiului proporționalității, conținutul și forma acțiunii Uniunii nu trebuie să depășească ceea ce este necesar pentru realizarea obiectivelor tratatelor. Contingentul de 144 000 hl corespunde ratelor de creștere prevăzute și cantității care rezultă din aplicarea acestei rate de creștere pentru sfârșitul anului 2016. În cadrul juridic al Deciziei nr. 189/2014/UE, singurul mijloc de a îndeplini obiectivul de majorare a contingentului începând cu 1 ianuarie 2016 pentru a-l aduce la un nivel corespunzător ratei de creștere de 3,2 % este modificarea deciziei existente cu efect retroactiv. Nici conținutul, nici forma acțiunii nu depășesc astfel ceea ce este necesar pentru a atinge obiectivele articolului 349 din TFUE.
               
            
            
               •Alegerea instrumentului
            
         
         
            
               
                  A se vedea punctul referitor la proporționalitate.
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex post/verificări ale adecvării legislației existente
            
            
               
                  1. Din articolul 349, primul paragraf, din TFUE, astfel cum a fost interpretat de Curtea de Justiție în cauzele conexate C-132/14 – C-136/14 rezultă că „măsurile specifice” pe care le vizează sunt adoptate „ținând seama” de „situația economică și socială structurală” a regiunilor ultraperiferice, care „este agravată” de un anumit număr de factori, „a căror persistență și combinare dăunează grav dezvoltării acestora”. Respectivii factori sunt astfel prezentați, în articolul 349 primul paragraf din TFUE, ca fiind elemente agravante pentru situația economică și socială structurală din regiunile ultraperiferice, pe care Consiliul trebuie să le ia în considerare, în temeiul articolului 349 al treilea paragraf din TFUE, în momentul adoptării măsurilor specifice [HOTĂRÂREA CURȚII (Marea Cameră) din 15 decembrie 2015 în cauzele conexate C-132/14 – C-136/14, punctele 67 și 68]. Din perspectiva descrisă de Curte mai sus și din motivele explicate în continuare, Comisia consideră că această majorare retroactivă urgentă a contingentului care poate beneficia de o rată redusă a accizelor de la 120 000 hap la 144 000 hap este singura măsură adecvată:
               
               
                  - producătorii de rom tradițional nu au putut beneficia de un acces suficient la piața din Franța metropolitană. Ratele de creștere preconizate corespundeau unui contingent de 144 400 hap la sfârșitul anului 2016. Din acest motiv, majorarea retroactivă a contingentului pentru 2016 la 144 000 hap nu reprezintă decât o recuperare a decalajului care vizează stabilirea contingentului la nivelul preconizat deja de Comisie și de Consiliu;
               
               
                  - cadrul economic este deja precizat și determinat de Comisie și de Consiliu; 
               
               
                  - majorarea rapidă și retroactivă este necesară pentru a evita un prejudiciu imediat și probabil ireparabil pentru producători;
               
               
                  - cifrele furnizate de Eurostat reflectă o diminuare evidentă a exporturilor de rom tradițional produs în aceste regiuni ultraperiferice către Uniunea Europeană; 
               
               
                  - cifrele demonstrează o pierdere a unor cote de piață pentru acest rom tradițional în alte țări membre ale Uniunii în favoarea producătorilor din țări terțe;
               
               
                  - importurile de rom provenit din alte țări terțe comercializat în Franța metropolitană au evoluat mult mai bine;
               
               
                  - ceilalți parametri ai Deciziei nr. 189/2014/UE au rămas neschimbați.
               
               
                  2. Este vorba de o măsură de adaptare la implicațiile economice limitate, care nu justifică în prezent costurile generate de o „evaluare a impactului”. În cazul de față, majorarea contingentului, cu efect retroactiv, începând de la 1 ianuarie 2016 reprezintă unica opțiune pentru a se asigura faptul că „romul tradițional” din aceste regiuni ultraperiferice rămâne competitiv pe piața Uniunii. 
               
               
                  În plus, un studiu economic independent efectuat de serviciile Comisiei și încheiat în iulie 2016
                     5
                  , cu scopul de a stabili dacă Directiva 92/83/CEE rămâne adaptată obiectivului urmărit, a ajuns la concluzia că importurile în Franța de rom tradițional provenit din Guadelupa, Guyana Franceză, Martinica și Réunion nu acoperă decât o mică parte din consumul total de alcool din Franța și că, din acest motiv, existența unei taxe reduse nu poate produce denaturări ale concurenței pe piața romului în Franța. În aceste condiții, un impact al acestor importuri asupra funcționării pieței unice este și mai puțin probabil.
               
               
                  Aceste concluzii au fost publicate și toate părțile interesate au fost consultate. Deși acest studiu nu a vizat în mod special majorarea contingentului de rom tradițional provenit din Guadelupa, Guyana Franceză, Martinica și Réunion, care ar putea beneficia de o rată redusă în Franța metropolitană, Comisia constată totuși că niciuna din cele peste 750 de contribuții primite și verificate în cadrul acestei consultări nu a generat argumente sau alte informații care să necesite analize suplimentare
                     6
                  . 
               
            
            
               •Consultarea părților interesate
            
            
               
                  A se vedea punctul de mai sus.
               
               
                  Pe lângă ajustarea imediată a contingentului, Comisia va trebui să se bazeze pe analizele furnizate de Franța până pe 31 iulie 2017 în cadrul evaluării intermediare prevăzute de Decizia nr. 189/2014/UE din 20 februarie 2014. În cadrul acestei evaluări, toate părțile interesate vor fi consultate din nou.
               
            
            
               •Obținerea și utilizarea expertizei
            
            
               
                  A se vedea mai sus „Evaluări ex post/verificări ale adecvării legislației existente”
               
            
            
               •Adecvarea și simplificarea reglementărilor
            
         
         
            
               
                  Nu se aplică.
               
            
            
               •Drepturi fundamentale
            
            
               
                  Nu se aplică.
               
            
            
               4.IMPLICAȚIILE BUGETARE
            
            
               
                  Nu există implicații bugetare.
               
            
            
               2017/0127 (CNS)
            
            
               Propunere de
            
            
               DECIZIE A CONSILIULUI
            
            
               de modificare a Deciziei nr. 189/2014/UE a Consiliului de autorizare a Franței să aplice o rată redusă a anumitor taxe indirecte pentru romul „tradițional” produs în Guadelupa, în Guyana Franceză, în Martinica și în Réunion și de abrogare a Deciziei 2007/659/CE
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 349,
            
            
               având în vedere propunerea Comisiei Europene,
            
            
               după transmiterea proiectului de act legislativ către parlamentele naționale, 
            
            
               având în vedere avizul Parlamentului European
                  7
               , 
            
            
               având în vedere avizul Comitetului Economic și Social European
                  8
               , 
            
            
               având în vedere avizul Comitetului Regiunilor
                  9
               , 
            
            
               hotărând în conformitate cu o procedură legislativă specială, 
            
            
               întrucât:
            
            
               (1)În temeiul articolului 1 din Decizia nr. 189/2014/UE a Consiliului
                  10
               , Franța a fost autorizată să prelungească aplicarea, în Franța metropolitană, în cazul romului „tradițional” produs în Guadelupa, în Guyana Franceză, în Martinica și în Réunion, a unei rate a accizei inferioare ratei integrale a accizei pentru alcool, stabilită la articolul 3 din Directiva 92/84/CEE a Consiliului
                  11
               , și să aplice o rată a taxei denumite „cotisation sur les boissons alcooliques” (VSS) mai mică decât rata integrală aplicabilă în conformitate cu legislația națională franceză.
            
            
               (2)În conformitate cu articolul 3 din decizia menționată mai sus, ratele reduse ale accizei și ale VSS pentru acest rom „tradițional” sunt limitate la un contingent anual de 120 000 hectolitri de alcool pur („hap”).
            
         
         
            
               (3)La 22 septembrie 2016, autoritățile franceze au cerut Comisiei să prezinte un proiect de adaptare tehnică, care prevede majorarea contingentului anual de la 120 000 hap la 144 000 hap. Cererea era însoțită de un raport care conținea informațiile de justificare a adaptării cerute. Producătorii de rom tradițional nu au putut beneficia de un acces suficient la piața din Franța continentală în 2016. Ratele de creștere preconizate necesitau un contingent de 144 400 hap, iar acest volum a fost atins la sfârșitul anului 2016. Contingentul anual de 120 000 hap ar trebui deci să fie majorat la 144 000 hap. Măsurile autorizate de Decizia nr. 189/2014/UE a Consiliului vor face obiectul unei analize și al unei evaluări mai aprofundate a întregului sistem. Această analiză va ține seama de raportul Franței prevăzut în articolul 4 din Decizia nr. 189/2014/UE.
            
            
               (4)Contingentul de 120 000 hap pentru 2016 a fost epuizat înainte de sfârșitul anului 2016 și, fără o majorare retroactivă a acestui contingent începând de la 1 ianuarie 2016, prejudiciile pentru producători ar fi majore și probabil ireparabile. Relațiile dintre producătorii de rom și sectorul marii distribuții din Franța sunt reglementate de contracte anuale care prevăd un angajament asupra volumelor livrate, asupra prețului de achiziție, precum și asupra eventualelor reduceri și promoții. Expirarea contingentului a generat o creștere a fiscalității a posteriori pentru cantitățile care depășesc contingentul, iar  producătorii nu au putut să prevadă, în momentul semnării contractelor de la începutul anului, probabilitatea unei depășiri, și nici amploarea acesteia. Fără majorarea retroactivă a contingentului, producătorii de rom vor suferi pierderi majore pentru cantitățile care depășesc contingentul. Prin urmare, este necesară autorizarea majorării retroactive a contingentului începând de la 1 ianuarie 2016.
            
            
               (5)Ceilalți parametri ai Deciziei nr. 189/2014/UE au rămas neschimbați, iar un studiu economic independent efectuat de serviciile Comisiei și încheiat în iulie 2016 a confirmat că importurile în Franța de rom tradițional provenit din Guadelupa, Guyana Franceză, Martinica și Réunion nu vizează decât o mică parte din consumul total de alcool din Franța. Din acest motiv, existența unei rate reduse nu poate produce denaturări ale concurenței pe piața romului din Franța și cu atât mai mult pe piața unică.
            
            
               (6)Prezenta decizie nu aduce atingere eventualei aplicări a articolelor 107 și 108 din TFUE.
            
            
               (7)Prin urmare, Decizia nr. 189/2014/UE ar trebui modificată în consecință,
            
            
               ADOPTĂ PREZENTA DECIZIE:
            
            
               Articolul 1
            
            
               (1) La articolul 3 din Decizia nr. 189/2014/CE, alineatul (1) se înlocuiește cu următorul text: 
            
            
               „(1) Ratele reduse ale accizei și ale VSS menționate la articolul 1 și aplicabile romului menționat la articolul 2 sunt limitate la un contingent anual de 120 000 de hectolitri de alcool pur pentru perioada care se încheie la 31 decembrie 2015. Pentru perioada cuprinsă între 1 ianuarie 2016 și 31 decembrie 2020, acestea sunt limitate la un contingent anual de 144 000 de hectolitri de alcool pur.”
            
            
               Articolul 2
            
            
               Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  Decizia Consiliului (2002/166/CE) din 18 februarie 2002 de autorizare a Franței în vederea aplicării unui nivel redus al accizei pentru romul „tradițional” produs în departamentele de peste mări, JO L [55] din [26.2.2002], p. [33].
               
               
                  
                     (2)
                  Decizia Consiliului (2007/659/CE) din 9 octombrie 2007 de autorizare a Franței în vederea aplicării unui nivel redus al accizei pentru romul „tradițional” produs în departamentele de peste mări și de abrogare a Deciziei 2002/166/CE, JO L [270] din [13.10.2007], p. [12].
               
               
                  
                     (3)
                  Decizia nr. 896/2011/UE a Consiliului din 19 decembrie 2011 de modificare a deciziei 2007/659/CE în ceea ce privește perioada sa de aplicare și contingentul anual care poate beneficia de un nivel redus al accizei, JO L [345] din [29.12.2011], p. [18].
               
               
                  
                     (4)
                  Decizia nr. 189/2014/UE a Consiliului din 20 februarie 2014 de autorizare a Franței să aplice o rată redusă a anumitor taxe indirecte pentru romul „tradițional” produs în Guadelupa, în Guyana Franceză, în Martinica și în Réunion și de abrogare a Deciziei 2007/659/CE, JO L [59] din [28.2.2014], p. [1].
               
               
                  
                     (5)
                  Pagina 28 din raport și paginile 17-20 din anexa 7.
                  
                     https://circabc.europa.eu/sd/a/3e197d56-02d3-4efd-b056-5b7d53b8e196/Evaluation%20of%20Council%20Directive%2092-83-EEC%20on%20the%20harmonisation%20of%20the%20structures%20of%20excise%20duties%20on%20alcohol%20and%20alcoholic%20beverages.pdf
                  
               
               
                  
                     (6)
                  
                  
                     https://circabc.europa.eu/sd/a/c1011602-0d01-4d97-9ce1-56a23fa57929/Appendix%209a%20-%20Open%20public%20consultation%20summary%20report.pdf
                  
               
               
                  
                     (7)
                  JO C  din , p. .
               
               
                  
                     (8)
                  Decizia nr. 189/2014/UE a Consiliului din 20 februarie 2014 de autorizare a Franței să aplice o rată redusă a anumitor taxe indirecte pentru romul „tradițional” produs în Guadelupa, în Guyana Franceză, în Martinica și în Réunion și de abrogare a Deciziei 2007/659/CE (JO L 59, 28.2.2014, p. 1).
               
               
                  
                     (9)
                  Directiva 92/84/CEE a Consiliului din 19 octombrie 1992 privind apropierea ratelor accizelor la alcool și băuturi alcoolice (JO L 316, 31.10.1992, p. 29).